CELEX: 32005D0381
Language: ro
Date: 2005-05-04 00:00:00
Title: Decizia Comisiei din 4 mai 2005 de stabilire a unui chestionar în vederea prezentării de rapoarte privind aplicarea Directivei 2003/87/CE a Parlamentului European și a Consiliului de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului [notificată cu numărul C(2005) 1359]Text cu relevanță pentru SEE.

15/Volumul 14
            
            
               RO
            
            
               Jurnalul Ofícial al Uniunii Europene
            
            
               221
            
         32005D0381
   
               L 126/43
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 4 mai 2005
   de stabilire a unui chestionar în vederea prezentării de rapoarte privind aplicarea Directivei 2003/87/CE a Parlamentului European și a Consiliului de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului
   [notificată cu numărul C(2005) 1359]
   (Text cu relevanță pentru SEE)
   (2005/381/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului (1), în special articolul 21 alineatul (1),
   întrucât:
   
               (1)
            
            
               Chestionarul care urmează să fie folosit de către statele membre pentru a redacta rapoartele anuale privind punerea în aplicare a Directivei 2003/87/CE trebuie să aibă drept scop stabilirea unui bilanț detaliat privind aplicarea de către statele membre a principalelor măsuri prevăzute de directiva menționată, precum și a instrumentelor următoare, în măsura în care acestea sunt strâns legate de punerea în aplicare a Directivei 2003/87/CE: Directiva 96/61/CE a Consiliului din 24 septembrie 1996 privind prevenirea și controlul integrat al poluării (2), Decizia 2004/156/CE a Comisiei din 29 ianuarie 2004 de stabilire a orientărilor pentru monitorizarea și raportarea emisiilor de gaze cu efect de seră în conformitate cu Directiva 2003/87/CE a Parlamentului European și a Consiliului (3) și Regulamentul (CE) nr. 2216/2004 al Comisiei din 21 decembrie 2004 privind un sistem de registre standardizat și securizat în conformitate cu Directiva 2003/87/CE a Parlamentului European și a Consiliului și cu Decizia 2004/280/CE a Parlamentului European și a Consiliului (4). Este necesar să se revizuiască chestionarul la intervale regulate.
            
         
               (2)
            
            
               Primul raport trebuie să fie prezentat până la 30 iunie 2005. Cu toate acestea, este necesar să existe un raport anual care să cuprindă întregul întâi an de funcționare a sistemului. Prin urmare, este necesar ca primul raport să cuprindă perioada 1 ianuarie 2005-30 aprilie 2005, iar cel de-al doilea raport, care trebuie prezentat până la 30 iunie 2006, să cuprindă perioada 1 ianuarie 2005-31 decembrie 2005. Este necesar ca rapoartele ulterioare să fie transmise Comisiei până la 30 iunie a fiecărui an și să cuprindă perioada 1 ianuarie-31 decembrie a anului calendaristic precedent.
            
         
               (3)
            
            
               Măsurile prevăzute de prezenta decizie sunt conforme cu avizul comitetului instituit în conformitate cu articolul 6 din Directiva 91/692/CEE a Consiliului din 23 decembrie 1991 de standardizare și raționalizare a rapoartelor privind aplicarea anumitor directive referitoare la mediu (5),
            
         ADOPTĂ PREZENTA DECIZIE:
   Articolul 1
   Statele membre utilizează chestionarul prevăzut în anexă cu scopul de a redacta rapoartele anuale care trebuie transmise Comisiei în conformitate cu articolul 21 alineatul (1) din Directiva 2003/87/CE.
   Articolul 2
   Primul raport, care trebuie să fie transmis până la 30 iunie 2005, cuprinde perioada de patru luni de la 1 ianuarie 2005 până la 30 aprilie 2005.
   Rapoartele ulterioare trebuie să fie transmise Comisiei până la 30 iunie a fiecărui an și cuprind perioada 1 ianuarie-31 decembrie a anului calendaristic precedent, începând cu anul calendaristic 2005.
   Articolul 3
   Prezenta decizie se adresează statelor membre.
   
      Adoptată la Bruxelles, 4 mai 2005.
      
         
            Pentru Comisie
         
         Stavros DIMAS
         
         
            Membru al Comisiei
         
      
   
   
      (1)  JO L 275, 25.10.2003, p. 32, directivă astfel cum a fost modificată prin Directiva 2004/101/CE (JO L 338, 13.11.2004, p. 18).
   
      (2)  JO L 257, 10.10.1996, p. 26, directivă astfel cum a fost modificată ultima dată prin Regulamentul (CE) nr. 1882/2003 al Parlamentului European și al Consiliului (JO L 284, 31.10.2003, p. 1).
   
      (3)  JO L 59, 26.2.2004, p. 1.
   
      (4)  JO L 386, 29.12.2004, p. 1.
   
      (5)  JO L 377, 31.12.1991, p. 48.
   ANEXĂ
   PARTEA 1
   CHESTIONAR PRIVIND PUNEREA ÎN APLICARE A DIRECTIVEI 2003/87/CE
   1.   Coordonatele instituției care depune raportul
   
               1.
            
            
               Numele persoanei de contact:
            
         
               2.
            
            
               Titlul oficial al persoanei de contact:
            
         
               3.
            
            
               Denumirea și departamentul organizației:
            
         
               4.
            
            
               Adresa:
            
         
               5.
            
            
               Numărul de telefon cu indicativul internațional:
            
         
               6.
            
            
               Numărul de fax cu indicativul internațional:
            
         
               7.
            
            
               E-mail:
            
         2.   Autorități competente
   
      Răspunsul la întrebarea 2.1 se oferă în primul raport, și în rapoartele ulterioare dacă au intervenit modificări în timpul perioadei de raportare.
   
   
               2.1.
            
            
               Vă rugăm să enumerați autoritățile competente și sarcinile acestora.
            
         3.   Activități și instalații reglementate
   
      Răspunsurile la întrebările 3.1-3.3 sunt date în primul raport
       (1)
      al fiecărei perioade de comercializare, și în rapoartele ulterioare dacă au intervenit modificări pe durata perioadei de raportare:
   
               3.1.
            
            
               Câte instalații efectuează fiecare dintre activitățile enumerate în anexa I la Directiva 2003/87/CE? Pentru fiecare activitate, indicați numărul de instalații care au făcut obiectul unei includeri unilaterale, după caz.
               
                  Pentru a răspunde la această întrebare, se utilizează tabelul 1 din partea 2 din prezenta anexă. De asemenea, trebuie menționat că aceeași instalație poate să efectueze activități din domeniul de aplicare al unor subpoziții diferite. Indicați toate activitățile relevante (chiar dacă aceasta înseamnă că o instalație este menționată de mai multe ori).
               
            
         
               3.2.
            
            
               Câte instalații de ardere au o putere calorică nominală care depășește 20 MW dar care este mai mică de 50 MW? În total, câte tone de echivalenți CO2 au fost emise de aceste instalații pe durata perioadei de raportare?
            
         
               3.3.
            
            
               Câte instalații reglementate emit anual mai puțin de 10 000 de tone de echivalenți CO2, de la 10 000 la 25 000 de tone, de la 25 000 la 50 000 de tone, de la 50 000 la 500 000 de tone sau peste 500 000 de tone? Cum sunt distribuite în procente emisiile totale reglementate de directivă între aceste clase?
            
         
               3.4.
            
            
               Ce modificări au intervenit pe durata perioadei de raportare în raport cu tabelul planului național de alocare a cotelor, astfel cum a fost introdus în Jurnalul comunitar independent al tranzacțiilor (noi intrări, închideri de instalații)?
               
                  Pentru a răspunde la această întrebare, utilizați tabelul 2 din partea 2 a prezentei anexe.
               
            
         
               3.5.
            
            
               Pe durata perioadei de raportare, autoritatea competentă a primit vreo cerere(i) de la operatorii care doresc să-și pună în comun instalațiile în conformitate cu articolul 28 din Directiva 2003/87/CE? În caz că da, la care dintre activitățile din anexa I se referea(u) cererea (cererile)?
               
                  Informațiile furnizate ca răspuns la această întrebare nu vor fi făcute publice.
               
            
         
               3.6.
            
            
               Există alte informații relevante privind reglementarea instalațiilor și a activităților în țara dumneavoastră? În caz că da, vă rugăm să le precizați.
            
         4.   Eliberarea de permise pentru instalații
   
      La întrebările 4.1-4.4 se răspunde în primul raport, și în rapoartele ulterioare în cazul în care au intervenit modificări pe durata perioadei de raportare:
   
   
               4.1.
            
            
               Ce măsuri au fost luate pentru a se asigura că operatorii respectă cerințele din permisele de emisie de gaze cu efect de seră?
            
         
               4.2.
            
            
               Cum asigură legislația națională coordonarea deplină a procedurii și a condițiilor de eliberare a unui permis atunci când sunt implicate mai multe autorități competente? Cum funcționează această coordonare în practică?
            
         
               4.3.
            
            
               Ce măsuri au fost luate pentru a se asigura coordonarea condițiilor și a procedurii de eliberare a unui permis de emisie de gaze cu efect de seră cu cele prevăzute în directiva menționată, în cazul în care instalațiile efectuează activități incluse în anexa I la Directiva 96/61/CE? Cerințele stabilite la articolele 5, 6 și 7 din Directiva 2003/87/CE au fost integrate în procedurile prevăzute de Directiva 96/61/CE? În caz că da, cum s-a realizat această integrare?
            
         
               4.4.
            
            
               Care sunt actele cu putere de lege, procedurile și practicile privind actualizarea condițiilor de eliberare a permiselor de către autoritatea competentă în conformitate cu articolul 7 din Directiva 2003/87/CE?
            
         
               4.5.
            
            
               Câte permise au fost actualizate pe durata perioadei de raportare din cauza unei modificări efectuate de operator cu privire la natura, funcționarea sau extinderea unor instalații, astfel cum se precizează la articolul 7 din Directiva 2003/87/CE? Pentru fiecare categorie (creșterea capacității, reducerea capacității, modificarea tipului de procedură etc.), indicați câte permise au fost actualizate.
            
         
               4.6.
            
            
               Există alte informații relevante privind eliberarea de permise pentru instalațiile din țara dvs.? În caz că da, precizați.
            
         5.   Aplicarea liniilor directoare pentru monitorizarea și raportarea emisiilor
   
      Este posibil ca pentru primul raport să nu fie disponibile informații complete pentru a răspunde la întrebările 5.1.-5.7. Răspundeți la aceste întrebări cât mai complet posibil în primul raport.
   
   
               5.1.
            
            
               Care sunt abordările și metodele care au fost utilizate pentru a monitoriza emisiile instalațiilor (a se vedea Decizia 2004/156/CE de stabilire a liniilor directoare pentru monitorizarea și raportarea emisiilor de gaze cu efect de seră)?
               
                  Pentru a răspunde la această întrebare, folosiți tabelul 3 din partea 2 a prezentei anexe. Informațiile cerute în tabelul 3 trebuie să fie furnizate numai pentru instalațiile ale căror emisii anuale raportate depășesc 500 000 de tone de echivalenți CO2 pe an.
               
            
         
               5.2.
            
            
               În cazul în care nivelurile minime prevăzute în tabelul 1 punctul 4.2.2.1.4 din anexa I la Decizia 2004/156/CE nu au putut fi atinse tehnic, indicați, pentru fiecare instalație care se află în această situație, sfera de acoperire a emisiilor, activitatea, categoria de nivel (datele privind activitatea, puterea calorifică netă, factorul de emisie, factorul de oxidare sau factorul de conversie) și metoda de monitorizare/nivelul aprobat în autorizație.
               
                  Pentru a răspunde la această întrebare, folosiți coloanele A-I ale tabelului 3 din partea 2 a prezentei anexe. Informațiile cerute în tabelul 3 nu trebuie furnizate decât pentru instalațiile ale căror emisii anuale raportate sunt mai mici de 500 000 de tone de echivalenți CO2 pe an.
               
            
         
               5.3.
            
            
               Care instalații au aplicat temporar alte metode de nivel decât cele convenite cu autoritatea competentă?
               
                  Pentru a răspunde la această întrebare, folosiți tabelul 4 din partea 2 a prezentei anexe.
               
            
         
               5.4.
            
            
               În câte instalații emisiile au făcut obiectul unor măsurători continue? Indicați numărul de instalații pe activități în conformitate cu anexa I la Directiva 2003/87/CE și, în cadrul fiecărei activități, în funcție de subcategorie, pe baza emisiilor anuale raportate (mai puțin de 50 kt, de la 50 la 500 kt și peste 500 kt).
               
                  Pentru a răspunde la această întrebare, folosiți tabelul 5 din partea 2 a prezentei anexe.
               
            
         
               5.5.
            
            
               Ce cantitate de CO2 a fost transferată din instalații? Indicați numărul de tone de CO2 transferate în conformitate cu punctul 4.2.2.1.2 din anexa I la Decizia 2004/156/CE și numărul de instalații care au transferat CO2 pentru fiecare activitate enumerată în anexa I la Directiva 2003/87/CE.
            
         
               5.6.
            
            
               Ce cantitate de biomasă a fost arsă sau utilizată în cadrul proceselor? Indicați cantitatea de biomasă astfel cum este definită la alineatul (2) litera (d) din anexa I la Decizia 2004/156/CE, care a fost arsă (TJ) sau utilizată (t sau m3) pentru fiecare activitate enumerată în anexa I la Directiva 2003/87/CE.
               
                  Fracțiunea organică a oricărui deșeu ars sau utilizat ca material de intrare trebuie să fie inclusă aici.
               
            
         
               5.7.
            
            
               Care a fost cantitatea totală de emisii de CO2 provenite din deșeuri utilizate drept combustibil sau material de intrare? Indicați repartiția, în procente, a emisiilor pe tip de deșeuri.
            
         
               5.8.
            
            
               Furnizați exemple de documente de monitorizare și de raportare ale câtorva instalații excluse temporar, după caz.
               
                  La întrebarea 5.9 se răspunde în primul raport și în rapoartele ulterioare numai dacă au intervenit modificări pe durata perioadei de raportare.
               
            
         
               5.9.
            
            
               Ce măsuri au fost luate pentru a coordona cerințele de raportare cu alte cerințe de raportare existente pentru a reduce sarcina de raportare a întreprinderilor?
            
         
               5.10.
            
            
               Există alte informații relevante referitoare la aplicarea liniilor directoare pentru monitorizarea și raportarea emisiilor în țara dumneavoastră? În caz că da, indicați-le.
            
         6.   Modalități de verificare a emisiilor
   
      La întrebările 6.1-6.4 se răspunde numai în primul raport și în rapoartele ulterioare dacă au intervenit modificări pe durata perioadei de raportare.
   
   
               6.1.
            
            
               Descrieți cadrul pentru verificarea emisiilor care provin de la instalații, în special rolul autorităților competente și al altor verificatori în procesul de verificare.
            
         
               6.2.
            
            
               Furnizați actele care definesc criteriile de atestare a verificatorilor.
               
                  În cazul în care actele sunt disponibile pe internet, este suficient să se includă o legătură către website-ul în cauză.
               
            
         
               6.3.
            
            
               Verificatorii care au fost atestați într-un alt stat membru sunt supuși unei proceduri de atestare suplimentare înainte de a putea efectua verificări? În caz că da, descrieți pe scurt această procedură și explicați de ce este considerată necesară.
            
         
               6.4.
            
            
               Prezentați eventualele linii directoare de verificare furnizate verificatorilor atestați și documentele care stabilesc mecanismele de monitorizare și de asigurare a calității a verificatorilor, în cazul în care acestea sunt disponibile.
               
                  În cazul în care documentele sunt disponibile pe internet, este suficient să se includă o legătură către website-ul în cauză.
               
            
         
               6.5.
            
            
               Există operatori care nu au furnizat un raport al emisiilor recunoscut drept satisfăcător după verificare până la 31 martie a perioadei de raportare? În caz că da, furnizați lista instalațiilor în cauză și motivele de nevalidare.
               
                  Pentru a răspunde la această întrebare, folosiți tabelul 6 din partea 2 a prezentei anexe.
               
            
         
               6.6.
            
            
               Autoritatea competentă a efectuat controale independente ale rapoartelor verificate? În caz că da, menționați modalitățile de efectuare a controalelor suplimentare și/sau numărul de rapoarte verificate.
            
         
               6.7.
            
            
               Autoritatea competentă a dat instrucțiuni administratorului registrului să rectifice emisiile anuale verificate pe anul precedent pentru fiecare instalație cu scopul de a asigura respectarea cerințelor detaliate stabilite de statul membru în conformitate cu anexa V la Directiva 2003/87/CE?
               
                  Indicați eventualele rectificări în tabelul 6 din partea 2 a prezentei anexe.
               
            
         
               6.8.
            
            
               Există alte informații relevante privind modalitățile de verificare a emisiilor în țara dumneavoastră? În caz că da, indicați-le.
            
         7.   Operarea registrelor
   
      La întrebările 7.1 și 7.2 se răspunde în primul raport și în rapoartele ulterioare dacă au intervenit modificări pe durata perioadei de raportare.
   
   
               7.1.
            
            
               Indicați modalitățile și condițiile cerute, care trebuie semnate de către titularii de conturi și furnizați o descriere a verificării identității persoanelor responsabile înainte de crearea conturilor de depozit [în conformitate cu Regulamentul (CE) nr. 2216/2004 privind un sistem de registre standardizat și securizat].
            
         
               7.2.
            
            
               După caz, care sunt redevențele percepute? Furnizați detalii.
            
         
               7.3.
            
            
               Care sunt măsurile luate în conformitate cu articolul 28 alineatul (2) din Regulamentul (CE) nr. 2216/2004 pentru a preveni reapariția discrepanțelor descoperite de Jurnalul Comunitar Independent al Tranzacțiilor?
            
         
               7.4.
            
            
               Furnizați un rezumat al tuturor alertelor de securitate relevante pentru registrul național care au survenit pe durata perioadei de raportare, modul în care acestea au fost abordate și timpul alocat pentru rezolvarea lor.
            
         
               7.5.
            
            
               Indicați câte minute, pentru fiecare lună din perioada de raportare, registrul național nu a fost disponibil pentru utilizatorii săi din cauza: (a) unei opriri programate și (b) a unor probleme neprevăzute.
            
         
               7.6.
            
            
               Enumerați și furnizați detalii privind fiecare actualizare a registrului național prevăzută pentru perioada de raportare următoare.
            
         
               7.7.
            
            
               Există alte informații relevante privind operarea registrelor în țara dumneavoastră? În caz că da, indicați-le.
            
         8.   Modul de alocare a cotelor– noi intrați – închiderea de instalații
   
      La întrebările 8.1-8.2 se răspunde în primul raport după fiecare procedură de notificare și de alocare în conformitate cu articolele 9 și 11 din Directiva 2003/87/CE.
   
   
               8.1.
            
            
               Examinând retrospectiv procedura de alocare încheiată, arătați care sunt principalele lecții învățate de autoritățile din țara dumneavoastră, precum și maniera în care acestea vor influența abordarea următoarei proceduri de alocare?
            
         
               8.2.
            
            
               Aveți sugestii pentru îmbunătățirea procedurilor viitoare de notificare și de alocare pentru ansamblul Uniunii Europene?
            
         
               8.3.
            
            
               După caz, câte cote au fost alocate noilor intrați enumerați în tabelul 2? Menționați codul de identificare al noului intrat și codul de identificare al tranzacției asociat cu alocarea de cote.
               
                  Pentru a răspunde la această întrebare, utilizați tabelul 2 din partea 2 a prezentei anexe.
               
            
         
               8.4.
            
            
               După caz, câte cote au rămas în rezerva destinată noilor intrați la sfârșitul perioadei de raportare și ce procent din rezerva inițială reprezintă acestea?
            
         
               8.5.
            
            
               În cazul în care s-a folosit licitația ca metodă de alocare, câte licitații au avut loc pe durata perioadei de raportare, câte cote au fost scoase la vânzare în timpul fiecărei licitații, ce parte din cantitatea totală de cote atribuită în perioada de comercializare reprezintă acestea, care a fost prețul per cotă la fiecare licitație și cum au fost utilizate cotele care nu au fost cumpărate în timpul licitației (licitațiilor)? Indicați, de asemenea, codurile de identificare a tranzacției asociate cu alocarea cotelor scoase la licitație.
            
         
               8.6.
            
            
               Ce tratament s-a aplicat cotelor care au fost alocate, dar care nu au fost eliberate pentru instalațiile închise pe durata perioadei de referință?
               
                  La întrebarea 8.7 se răspunde în primul raport care urmează după sfârșitul perioadelor de comercializare prevăzute la articolul 11 alineatele (1) și (2) din Directiva 2003/87/CE.
               
            
         
               8.7.
            
            
               Cotele care au rămas în rezerva destinată noilor intrați la sfârșitul perioadei de comercializare au fost anulate sau vândute la licitație?
            
         
               8.8.
            
            
               Există alte informații relevante privind modul de alocare a cotelor, noii intrați și închiderile de instalații în țara dvs.? În caz că da, indicați-le.
            
         9.   Restituirea cotelor de către operatori
   
               9.1.
            
            
               În toate cazurile în care un cont din registru a fost închis pentru că nu exista o perspectivă rezonabilă de restituire a cotelor suplimentare de către operatorul instalației, arătați cauza acestei situații și indicați numărul de cote care trebuiau restituite.
            
         
               9.2.
            
            
               Există alte informații relevante privind restituirea de cote de către operatori din țara dvs.? În caz că da, indicați-le.
            
         10.   Utilizarea unităților de reducere a emisiilor (URE) și a reducerilor de emisii certificate (REC) în sistemul comunitar
   
      La întrebările 10.1 și 10.2 se răspunde în fiecare an, începând cu raportul depus în 2006 privind REC-urile și începând cu raportul depus în 2009 privind URE-urile.
   
   
               10.1.
            
            
               Câte REC-uri și URE-uri au fost utilizate de către operatori în conformitate cu articolul 11 litera (a) din Directiva 2003/87/CE? Indicați, separat pentru REC-uri și URE-uri, suma de unități utilizate și numărul total de operatori care le-au utilizat.
            
         
               10.2.
            
            
               Au fost eliberate URE-uri și REC-uri pentru care trebuia să se anuleze un număr egal de cote în conformitate cu articolul 11b alineatul (3) sau (4) din Directiva 2003/87/CE, deoarece activitățile proiectelor de tip implementare în comun sau ale mecanismului de dezvoltare curată (CDM) reduc sau limitează direct sau indirect emisiile din instalațiile care intră în domeniul de aplicare al directivei? În caz că da, indicați totalul cotelor anulate și numărul total de operatori implicați, menționând separat anularea în conformitate cu articolul 11b alineatul (3) și anularea în conformitate cu articolul 11b alineatul (4).
               
                  La întrebarea 10.3 se răspunde numai în primul raport și în rapoartele ulterioare dacă au intervenit modificări pe durata perioadei de raportare.
               
            
         
               10.3.
            
            
               Ce măsuri au fost luate pentru a se asigura că liniile directoare și criteriile internaționale relevante, inclusiv cele cuprinse în raportul final pe anul 2000 al Comisiei Mondiale a Barajelor, sunt respectate la elaborarea de proiecte de producție de energie hidroelectrică cu o capacitate de producție care depășește 20 MW?
            
         
               10.4.
            
            
               Există în țara dvs. alte informații relevante privind utilizarea URE-urilor și REC-urilor în sistemul comunitar? În caz că da, indicați-le.
            
         11.   Aspecte privind respectarea directivei
   
               11.1.
            
            
               În cazul în care au fost impuse penalități în conformitate cu articolul 16 alineatul (1) pentru încălcarea dispozițiilor naționale, indicați dispozițiile naționale relevante și sancțiunile impuse.
            
         
               11.2.
            
            
               Furnizați numele operatorilor cărora li s-au impus penalități pentru depășirea emisiilor în conformitate cu articolul 16 alineatul (3).
               
                  Pentru a răspunde la această întrebare, este suficient să se facă trimitere la publicația prevăzută la articolul 16 alineatul (2).
               
            
         
               11.3.
            
            
               Există alte informații relevante privind respectarea directivei în țara dvs.? În caz că da, indicați-le.
            
         12.   Statutul juridic al cotelor și tratamentul fiscal
   
      La întrebările 12.1-12.3 se răspunde numai în primul raport și în rapoartele ulterioare dacă au intervenit modificări pe durata perioadei de raportare.
   
   
               12.1.
            
            
               Care este statutul juridic acordat unei cote în sensul legislației contabile și fiscale și al fiscalității?
            
         
               12.2.
            
            
               În cazul în care statul dvs. membru alocă cote altele decât cu titlu gratuit, explicați modul de alocare în cauză (de exemplu, maniera în care se desfășoară vânzarea prin licitație).
            
         
               12.3.
            
            
               În cazul în care statul dvs. membru alocă cote contra cost, se aplică TVA tranzacției?
            
         
               12.4.
            
            
               Există alte informații relevante privind statutul juridic al cotelor și tratamentul lor fiscal în țara dvs.? În caz că da, indicați-le.
            
         13.   Accesul la informații în conformitate cu articolul 17
   
               13.1.
            
            
               Unde sunt puse la dispoziția publicului deciziile privind alocarea cotelor, informațiile privind activitățile proiectelor la care participă un stat membru sau la care acesta autorizează entități publice sau private să participe și rapoartele privind emisiile cerute în conformitate cu autorizația de emisie de gaze cu efect de seră și care sunt deținute de autoritatea competentă?
            
         
               13.2.
            
            
               Există în țara dumneavoastră alte informații relevante privind accesul la informații în conformitate cu articolul 17? În caz că da, indicați-le.
            
         14.   Dispoziții generale
   
               14.1.
            
            
               Există aspecte deosebite ale punerii în aplicare care dau naștere unor probleme în țara dvs.? În caz că da, indicați-le.
            
         PARTEA 2
   Tabelul 1
   Numărul de instalații pe activitate din anexa I
   
                
            
            
               Statul membru:
            
         
                
            
            
               Perioada de raportare:
            
         
      
   
               Activități din anexa I
            
            
               Număr de instalații (2)
               
            
         
               Activități din sectorul energiei
            
         
               E1
            
            
               Instalații de ardere cu o putere calorifică nominală care depășește 20 MW (cu excepția instalațiilor pentru deșeuri periculoase sau urbane)
            
            
                
            
         
               E2
            
            
               Rafinării de petrol mineral
            
            
                
            
         
               E3
            
            
               Cuptoare de cocs
            
            
                
            
         
               Producția și prelucrarea metalelor feroase
            
         
               F1
            
            
               Instalații de ardere sau de sinterizare a minereurilor metalice (inclusiv a minereurilor de sulf)
            
            
                
            
         
               F2
            
            
               Instalații pentru producerea fontei sau a oțelulului (fuziune primară sau secundară), inclusiv pentru turnarea continuă, cu o capacitate de peste 2,5 tone pe oră
            
            
                
            
         
               Industria mineralelor
            
         
               M1
            
            
               Instalații pentru producerea de clincher de ciment în cuptoare rotative cu o capacitate de producție de peste 500 de tone pe zi sau de var în cuptoare rotative cu o capacitate de producție de peste 50 de tone pe zi sau în alte cuptoare cu o capacitate de producție de peste 50 de tone pe zi
            
            
                
            
         
               M2
            
            
               Instalații pentru fabricarea sticlei, inclusiv a fibrei de sticlă, cu o capacitate de topire de peste 20 de tone pe zi
            
            
                
            
         
               M3
            
            
               Instalații pentru fabricarea produselor de ceramică prin ardere, în special țigle, cărămizi, cărămizi refractare, plăci ceramice (gresie, faianță), obiecte din ceramică sau porțelan, cu o capacitate de producție de peste 75 de tone pe zi și/sau cu o capacitate a cuptorului de peste 4 m3 și cu o densitate de încărcare pe cuptor de peste 300 kg/m3
               
            
            
                
            
         
               Alte activități
            
         
                
            
            
               Instalații industriale pentru producerea de
            
            
                
            
         
               O1
            
            
               
                           (a)
                        
                        
                           celuloză din lemn sau din alte materiale fibroase
                        
                     
            
                
            
         
               O2
            
            
               
                           (b)
                        
                        
                           hârtie și carton, cu o capacitate de producție de peste 20 de tone pe zi
                        
                     
            
                
            
         Tabelul 2
   Modificări aduse listei de instalații
   
                
            
            
               Statul membru:
            
         
                
            
            
               Perioada de raportare:
            
         
      
   Tabelul 3
   Metode de monitorizare aplicate (numai pentru instalațiile ale căror emisii de CO2 anuale raportate depășesc 500 000 tone pe an și numai pentru instalațiile în care a fost tehnic imposibil să se utilizeze nivelurile minime specificate în tabelul 1 de la punctul 4.2.2.1.4 din Decizia 2004/156/CE)
   
                
            
            
               Statul membru:
            
         
                
            
            
               Perioada de raportare:
            
         
      
   Tabelul 4
   Modificarea temporară a metodei de monitorizare
   
                
            
            
               Statul membru:
            
         
                
            
            
               Perioada de raportare:
            
         
      
   Tabelul 5
   Numărul instalațiilor care aplică măsurarea continuă a emisiilor
   
                
            
            
               Statul membru:
            
         
                
            
            
               Perioada de raportare:
            
         
      
   
               A
            
            
               B
            
            
               C
            
            
               D
            
         
               Activitatea principală din anexa I (3)
               
            
            
               < 50 000 tone echivalenți CO2
               
            
            
               De la 50 000 la 500 000 tone echivalenți CO2
               
            
            
               > 500 000 tone echivalenți CO2
               
            
         
               E1
            
            
                
            
         
               E2
            
            
                
            
         
               E3
            
            
                
            
         
               F1
            
            
                
            
         
               F2
            
            
                
            
         
               M1
            
            
                
            
         
               M2
            
            
                
            
         
               M3
            
            
                
            
         
               O1
            
            
                
            
         
               O2
            
            
                
            
         Tabelul 6
   Rapoarte de emisii depuse în temeiul articolului 14 alineatul (3) care nu au fost validate ca fiind satisfăcătoare
   
                
            
            
               Statul membru:
            
         
                
            
            
               Perioada de raportare:
            
         
      
   
      (1)  Atunci când nu este posibil să se furnizeze informații complete în primul raport, furnizați o estimare și transmiteți informațiile complete în al doilea raport.
   
      (2)  Aceeași instalație poate să efectueze activități din domeniul de aplicare al unor subpoziții diferite. Toate activitățile relevante trebuie indicate (chiar dacă aceasta înseamnă menționarea unei instalații de mai multe ori).
   
      (3)  Vă rugăm să folosiți tabelul 1 pentru a obține descrierea codurilor activităților din anexa I. În cazul în care o instalație efectuează mai multe activități, aceasta nu trebuie menționată decât o singură dată, în cadrul activității sale principale din anexa I.